די ג'יי חאלד

חאלד מוחמד חאלד (באנגלית: Khaled Mohamed Khaled; נולד ב-26 בנובמבר 1975), הידוע בשם הבמה די ג'יי חאלד (באנגלית: DJ Khaled), הוא מפיק מוזיקלי אמריקאי, אישיות רדיו, די ג'יי, מנהל תקליטים וסופר. בעבר היה ידוע בשם הבמה "התקפה ערבית" (Arab Attack), אך שינה את שמו לאחר פיגועי 11 בספטמבר.

בעבר היה מארח בתחנת רדיו WEDR "99 Jamz" והדי ג'יי של קבוצת ההיפ הופ טרור סקווד . בין השנים 2004 ל-2006 סייע חאלד בהפקת מספר אלבומים שונים עבור מספר קבוצות שונות, ובשנת 2017 הוציא לאור את האלבום "גרייטפול" (Grateful) בשיתוף פעולה עם אמנים וזמרים שונים, בהם מיגוס, קלווין האריס, ריהאנה, דרייק וסיזלה וג'סטין ביבר.

ביוגרפיה
חאלד נולד בניו אורלינס, לואיזיאנה שבארצות הברית, להורים פלסטינים שהיגרו לארצות הברית. הוא תיאר את עצמו כמוסלמי אדוק. הוריו היו מוזיקאים ועסקו במוזיקה ערבית. ח'אלד החל לפתח עניין במוזיקת ראפ ומוזיקה בגיל צעיר, בתמיכת הוריו. בעבר עבד בחנות תקליטים מקומית שסייעה להניח את היסודות לקריירה המוזיקלית שלו. אחיו אלק לד (עלא חאלד) הוא שחקן.

קריירה 
במהלך הקריירה המוקדמת שלו, חאלד הכיר כמה אמנים צעירים ועזר להם לפני פריצת הדרך. לאחר שעזב את אודיסיאה, החל לנגן תקליטורי רגאיי, ולערבב ריקודים והיפ הופ. הרדיו הראשון שלו היה על תחנת רדיו פיראטית.

בשנת 1998, עבר למיאמי והשתתף כאורח ב-WEDR "99 Jamz". בשנת 2003, התחיל אירוח בתוכנית רדיו שבועית במספר תחנות רדיו שונות.

ב-2017 חאלד שיחק לראשונה בסרט, "פיץ' פרפקט 3" בו גילם את עצמו.

בשנת 2018, השתתף בשיר "Dinero", של ג'ניפר לופז וקארדי בי. בשנת 2018 נבחר לשפוט בתוכנית המציאות האמריקאית "The Four" , המבוססת על הריאליטי השירה הישראלי "The Four". לאחר 2 עונות בוטלה התכנית.

בשנת 2019 נתן את קולו לסרט האנימציה "מרגלים לא רגילים", ובשנת 2020 ביצע הופעת אורח בסרט "בחורים רעים לתמיד".

דיסקוגרפיה

אלבומי אולפן
 2006: Listennn... the Album
 2007: We the Best
 2008: We Global
 2010: Victory
 2011: We the Best Forever
 2012: Kiss the Ring
 2013: Suffering from Success
 2015: I Changed a Lot
 2016: Major Key
 2017: Grateful
 2019: Father of Asahd
 2021: Khaled Khaled
 2022: God Did

קישורים חיצוניים

הערות שוליים

מוסלמים אמריקאים
מפיקים מוזיקליים אמריקאים
ראפרים אמריקאים
תקליטנים אמריקאים
שדרני רדיו וטלוויזיה אמריקאים
אמריקאים ממוצא פלסטיני
מפיקי היפ הופ אמריקאים
זוכי פרס המוזיקה של MTV אירופה
אמני ריפבליק רקורדס
אמני יאנג מאני
אמני אפיק רקורדס
אמני קאש מאני רקורדס
אמריקאים שנולדו ב-1975